Eugene Levy

Eugene Levy (s. 17. joulukuuta 1946 Hamilton, Ontario, Kanada) on kanadalainen elokuva- ja televisionäyttelijä. Hän on näytellyt esimerkiksi American Pie -elokuvissa ja Schitt’s Creek -televisiosarjassa.

 Elämä ja ura 
Levy syntyi vuonna 1946 kanadanjuutalaiseen perheeseen. Hänen äitinsä oli muuttanut Kanadaan Skotlannista, ja hänen isänsä työskenteli esimiehenä autotehtaassa. Perheessä oli kolme lasta.

Levy valittiin high schoolinsa opiskelijayhdistyksen puheenjohtajaksi. Hän opiskeli sosiologiaa McMaster Universityssa ja esiintyi myös teatterissa. Hänen kurssitovereitaan olivat esimerkiksi komediaohjaaja Ivan Reitman ja näyttelijä Martin Short.

Levyn ensimmäinen teatterirooli oli Jeesuksena vuoden 1972 torontolaisessa näytelmässä Godspell. Hänen ensimmäinen elokuvansa oli Ivan Reitmanin ohjaama kauhukomedia Cannibal Girls (1973).

Vuonna 1976 Levy aloitti kanadalaisessa sketsikomediasarjassa Second City Television, josta hän sai kokemusta käsikirjoittamisesta ja esiintymisestä. Hän myös imitoi ohjelmassa kuuluisuuksia. Levy voitti sarjasta vuosina 1982 ja 1983 Emmy-palkinnon kirjoittamisesta varieteeseen tai musiikkiohjelmaan. Hän jatkoi sarjassa vuoteen 1984 saakka.

Levyn elokuvia 1980- ja 1990-luvuilla olivat esimerkiksi Splash (1984), Paratiisiklubi (1986), Aseistettu ja hirveen vaarallinen (1986) sekä Morsiamen isä (1991) ja sen jatko-osa vuodelta 1995. Seuraavina vuosina Levy näytteli ja kirjoitti useassa Christopher Guestin ohjaamassa ”mokumentissa”.

Levy esitti nolostuttavaa ja vanhanaikaista isää Noah Levensteinia vuoden 1999 nuorisokomediassa American Pie sekä sen jatko-osissa.

Vuonna 2004 Levy voitti Grammyn yhteistyössä kirjoittamastaan laulusta elokuvaan Hei me folkataan (2003).

Levy oli mennyt vuonna 1977 naimisiin televisiotuottaja Deborah Divinen kanssa. Vuonna 2015 Levy aloitti poikansa Dan Levyn ja tyttärensä Sarah Levyn kanssa tilannekomediasarjan Schitt’s Creek. Sarjaa tehtiin kuusi tuotantokautta, ja se toi Levylle Emmyn parhaalle miesnäyttelijälle komediasarjassa. Sarjan jälkeen Levy on tehnyt Apple TV+:lle humoristista matkailusarjaa The Reluctant Traveler.

Levy on edistänyt autismitietoisuutta ja -hoitoja, ja hän kuuluu rasismia vastustavien taiteilijoiden hyväntekeväisyysjärjestöön. Levylle myönnettiin Order of Canada -kunniamerkki 2011 ja Companion of the Oder of Canada -kunniamerkki 2022. Levy sai tähden Hollywood Walk of Famelle 2024.

 Filmografia 
Elokuvat Vuosi Suomenkielinen nimi Alkuperäinen nimi Rooli 1971 Foxy Lady    1973 Cannibal Girls  Clifford Sturges 1979  Pitkä juoksu  Running  Richie Rosenberg1980 Double Negative   Matt Hylkeiden pelastajat  Nothing Personal  Marty 1981 Heavy Metal  Sternn / reportteri / Edsel (äänirooli)1983  Faijalla hommat hanskassa  National Lampoon’s Vacation  autokauppias Berserk raivopää  Going Berserk  Sal DiPasquale 1984 Splash  Walter Kornbluth1986  Paratiisiklubi  Club Paradise  Barry Steinberg Aseistettu ja hirveen vaarallinen  Armed and Dangerous  Norman Kane 1987 Bride of Boogedy  Tom Lynch 1989  Kanuunankuularalli jyrää taas  Speed Zone!  Leo Ross 1991  Morsiamen isä  Father of the Bride  Singer At Audition1992  Huijareitten paratiisi  Once Upon a Crime  Casino CashierPartners ’N’ Love  David Grodin TV-Terrori  Stay Tuned  Crowley 1994  Etusivun rakkaustarina  I Love Trouble  Ray  1995 Father of the Bride Part II  Mr. Habib1996  Minusta on moneksi  Multiplicity  Vic Broadwayn kutsu  Waiting for Guffman  tohtori Allan Pearl1998  Melkein sankareita  Almost Heroes  Guy Fontenot Riku Rikkaan joulutoivomus  Richie Rich’s Christmas Wish  Professori Keanbean1999  Tyttöjen salattu elämä  The Secret Life of Girls  Hugh SanfordDogmatic  LarryAmerican Pie  Noah Levenstein2000 Silver Man  LeonBest in Show  Gerry Fleck Naistenkaataja  The Ladies Man  Bucky KentAmerican Pie 2  Noah Levenstein2001  Taivaaseen ja takaisin  Down to Earth  KeyesJosie and the Pussycats  oma itsensä Sattumalta  Serendipity  Bloomingdales Salesman2002 Repli-Kate  Jonas Fromer/Repli-Jonas Taikatossut  Like Mike  Frank Bernard2003  Bringing Down the House – elämä on laiffii  Bringing Down the House  Howie Rottman Hei me folkataan  A Mighty Wind  Mitch Cohen Tosinuija ja vielä nuijempi  Dumb & Dumberer: When Harry Met Lloyd  Principal CollinsAmerican Pie: The Wedding  Noah Levenstein 2004  Päivä New Yorkissa  New York Minute  Max Lomax2005 The Man  Andy FiddlerAmerican Pie Presents: Band Camp   Noah Levenstein Villi tusina 2  Cheaper by the Dozen 2  Jimmy Murtaugh2006  Utelias Vili  Curious George  Clovis (äänirooli) Yli aidan  Over the Hedge  Lou (äänirooli)For Your Consideration  Morley OrfkinAmerican Pie Presents: The Naked Mile Noah Levenstein 2007 American Pie Presents: Beta House  2009 Astro Boy   Orrin (äänirooli)Gooby  Mr. Nerdlinger Night at the Museum 2  Night at the Museum: Battle of the Smithsonian  Albert Einstein BobbleheadsTaking Woodstock  Max YasgurAmerican Pie Presents: The Book of Love  Noah Levenstein 2011 Goon  Dr. Glatt2012  American Pie: Luokkakokous  American Reunion  Noah LevensteinMadea’s Witness Protection  George Needleman 2016  Doria etsimässä  Finding Dory  Charlie (äänirooli)

 Lähteet  

 Aiheesta muualla 





Luokka:Kanadalaiset televisionäyttelijät
Luokka:Kanadalaiset elokuvanäyttelijät
Luokka:Grammy-palkinnon saajat
Luokka:Primetime Emmy -palkinnon saajat
Luokka:Vuonna 1946 syntyneet
Luokka:Elävät henkilöt